Kamu bisa jelasin ke aku soal Nostradamus dalam bahasa jawa?

Nostradamus () inggih punika asma Latin saking

Michel de Nostredame, ingkang dados pangripta utawi pengarang ramalan misuwur ing donya. Nostradamus misuwur kanthi karyanipun ingkang irah-irahanipun Les Propheties ingkang terbit taun 1555. Nostramadus inggih punika satunggalipun penyair ingkang caket kaliyan astrologi. Namanipun lan ramalan-ramalanipun saya dangu saya misuwur amargi kathah ramalanipun ingkang sampun nyata kabukten. Nostramadus lair ing St Remy, Perancis, minangka putra ingkang wiwitan saking gangsal sadherekipun. Minangka tiyang Prancis, panjenenganipun nguwasani basa Latin, Yunani, Yahudi amargi dipunajari déning eyangipun, Jean. Taun 1529 panjenenganipun pikantuk gelar ing bab pangobatan lan dados dhokteripun raja Charles IX.

Nostradamus punika satunggalipun tiyang ingkang remen medhitasi lan kewasisanipun ing bab ningali wekdal ingkang badhé kalampah punika saking medhitasi punika. Wiwit punika Nostradamus asring nyerat menapa kemawon ingkang saged dipuntingali ing wekdal salajengipun (masa depan) wonten ing buku "centuries" taun 1558. "Centuries" dipunterjemahaken dhateng basa Inggris taun 1672.

Salah satunggalipun sejarawan ingkang namanipun Alexey Penzensky, ngendikaken bilih sadangunipun langkung saking 400 taun anggènipun neliti, saged dipunmangertosi Nostradamus misuwur ing sajarah minangka satunggalipun tukang ramal. Ingkang wigatos inggih punika Nostradamus sampun ngramal kutha utawi nagari sanajan ing wekdal punika tiyang-tiyang boten sami mangertos namanipun kutha punika, lan sapunika tiyang-tiyang nembé nyadhari bilih kutha punika sami kaliyan kutha ingkang dipunngendikaken déning Nostramadus.

Guillaume pollinaire, satunggalipun penyair ageng saking Perancis aabad 20 ngendikaken bilih

Nostradamus minangga satunggalipun penyair agung. Pungkasanipun, ahli basa lan sejarawan nyadhari bilih ramalan-ramalan Nostramadus punika satunggalipun karya ageng salaminya.